Parlamentul  României

[image: image1.png]FOMANIA




	Comisia pentru buget, finanţe şi bănci

Bucureşti, 
Nr.22/223/20.09.2012
	
	Comisia pentru muncă și protecție socială
București,
 Nr. 27/248/20.09.2012

	


Biroul Permanent

al

Camerei  Deputaţilor

Vă înaintăm, alăturat, raportul comun asupra Proiectului de Lege pentru aprobarea Ordonanței de urgență a Guvernului nr.17/2012 privind stabilirea unor măsuri de restituire a unor contribuții de asigurări sociale de sănătate, trimis Comisiei pentru buget, finanţe şi bănci şi Comisiei pentru muncă și protecție socială pentru examinare pe fond, cu adresa Biroului Permanent nr.PLx.294  din 3 septembrie 2012.
	                            PREŞEDINTE,                                 VICEPREŞEDINTE,

                   Maria Eugenia BARNA                          Dan Mircea POPESCU

RAPORT  COMUN
asupra Proiectului de Lege pentru aprobarea Ordonanței de urgență 
a Guvernului nr.17/2012 privind stabilirea unor măsuri de restituire
 a unor contribuții de asigurări sociale de sănătate
Cu adresa nr.PLx.294  din  3 septembrie 2012 , Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru muncă și protecție socială cu Proiectul de Lege pentru aprobarea Ordonanței de urgență a Guvernului nr.17/2012 privind stabilirea unor măsuri de restituire a unor contribuții de asigurări sociale de sănătate.
  La întocmirea raportului s-au avut în vedere:

· avizul favorabil al  Consiliului Legislativ, transmis cu adresa nr.325/14 mai 2012;
· avizul favorabil al Comisiei pentru sănătate și familie;

· avizul favorabil al Consiliului Economic și Social, adresa nr.1099/17.05.2012

Proiectul de lege are ca obiect de reglementare stabilirea unor măsuri de restituire a unor contribuții de asigurări sociale de sănătate. Astfel, se prevede că sumele reținute în perioada 1 ianuarie 2011-30 aprilie 2012, reprezentând diferența dintre pensiile nete rezultate prin aplicarea procentului de contribuție de asigurări de sănătate (5,5%) asupra întregului cuantum al pensiei și pensiile nete rezultate prin aplicarea procentului de contribuție de asigurări sociale de sănătate asupra părții din pensie care depășește nivelul de 740 lei, se restituie în tranșe și la diferite date.
Proiectul de Lege face parte din categoria legilor ordinare, potrivit art. 73 alin.(1) din Constituţia României, republicată.
Proiectul de lege, potrivit art. 75 din Constituţia României, republicată şi ale art.92, din Regulamentul Camerei Deputaţilor, republicat, cu modificările ulterioare  este de competenţa decizională a Camerei Deputaţilor.

Senatul a adoptat proiectul de lege  în şedinţa din 25 iunie 2012, în calitate de primă Cameră sesizată.
În urma dezbaterii Proiectului de Lege pentru aprobarea Ordonanței de urgență a Guvernului nr.17/2012 privind stabilirea unor măsuri de restituire  a unor contribuții de asigurări sociale de sănătate,  în conformitate cu prevederile art.61 din Regulamentul Camerei Deputaţilor, republicat, cu modificările ulterioare,  membrii Comisiei pentru buget, finanțe și bănci în şedinţa din data de 20 septembrie 2012, cu majoritate de voturi şi  membrii  Comisiei pentru muncă și protecție socială,  cu majoritate de voturi, în şedinţa din aceeași dată, la care au participat 21 de deputaţi din totalul de 23 membri ai Comisiei și având ca invitați pe doamna Laura Bologa- șef  Departament Relația cu Parlamentul din Ministerul Sănătății și domnul Laurențiu Alexandrescu - șef serviciu în Ministerul Finanțelor Publice, au hotărât să propună spre dezbaterea şi adoptarea plenului Camerei Deputaţilor a unui raport în forma prezentată de Senat.

                       SECRETAR,                                              SECRETAR,

Consilier parlamentar,                                                                                                 Șef serviciu, Elena Mesaroș                                                    

